text: ভিডিও গেমের আসক্তিও রোগ, নাম 'গেমিং ডিসঅর্ডার'
  প্রকাশ : ০১ জুন ২০১৯, ১৪:৪২
  উঠতি বয়সী শিশু আর তরুণদের মধ্যে ছড়িয়ে পড়া ভিডিও গেমের আসক্তিকে রোগ হিসেবে আখ্যায়িত করেছে বিশ্ব স্বাস্থ্য সংস্থা (ডব্লিউএইচও)। তারা এ রোগের নাম দিয়েছেন 'গেমিং ডিসঅর্ডার'। খবর এনবিসি নিউজ এর।
  খবরে বলা হয়, ভিডিও গেমের প্রতি মানুষের বিশেষ করে তরুণদের মধ্যে আসক্তি দিন দিন বেড়েই চলছে। স্মার্টফোন শিল্পের যত উন্নতি ঘটছে ততই ভিডিও গেমের আসক্তি বাড়ছে। সেই সাথে নানা ধরণের কম্পিউটার ও গেমসের গ্যাজেট এই শিল্পকে করেছে বিস্তৃত আর তরুণদের এই ঝুঁকিতে ফেলতে সহায়তা করছে। দীর্ঘদিন পর্যবেক্ষণের পর এই সিদ্ধান্ত নিয়েছে হু এর গবেষক দল।
  এদিকে, বিশ্ব স্বাস্থ্য সংস্থার এই ঘোষণাকে ইতিবাচকভাবে নেয়নি বৈশ্বিক গেমিং প্রতিষ্ঠানগুলো। এমনকি তারা বিশ্ব স্বাস্থ্য সংস্থাকে এই সিদ্ধান্ত থেকে সরে আসতে আহবান জানিয়েছে।